
Na temelju članka 40. i 41. Zakona o ustanovama (“Narodne novine“ broj 76/93., 29/97., 47/99., 35/08., 127/19. i 151/22),  članka 37. stavka 3. Zakona o predškolskom odgoju i obrazovanju  ("Narodne novine" broj 10/97., 107/07., 94/13., 98/19. i 57/22.), članka  53. Statuta Dječjeg vrtića "Pčelica" Molve (KLASA: 012-03/13-01/01, URBROJ: 2137/17-70-13-5 od 30. listopada 2013. godine, KLASA: 012-03/14-01/01, URBROJ: 2137-70-14-5 od 19. svibnja 2014. godine, KLASA: 012-03/14-01/02, URBROJ: 2137-70-14-4 od 23. prosinca 2014. godine i KLASA:601-02/22-01/32, URBROJ: 2137-70-23 od 18. siječnja 2023. godine) i Odluke o raspisivanju javnog natječaja za imenovanje ravnatelja/ice Dječjeg vrtića „Pčelica“ Molve (KLASA: 080-01/23-01/1, URBROJ: 2137-70-23-1), Upravno vijeće Dječjeg vrtića "Pčelica" Molve raspisuje 
JAVNI NATJEČAJ 
za imenovanje ravnatelja/ice Dječjeg vrtića "Pčelica" Molve
Raspisuje se javni natječaj za imenovanje ravnatelja/ice Dječjeg vrtića "Pčelica" Molve na vrijeme od 5 (pet) godina.
 Poslovi ravnatelja obavljaju se u punom radnom vremenu.
Za ravnatelja/icu dječjeg vrtića može biti  imenovana osoba koja ispunjava sljedeće uvjete:

· završen studij odgovarajuće vrste na radnome mjestu odgojitelja ili stručnog suradnika u dječjem vrtiću koji može biti:

a) sveučilišni diplomski studij ili

b) integrirani preddiplomski i diplomski sveučilišni studij ili

c) specijalistički diplomski stručni studij ili

d) preddiplomski sveučilišni studij za odgojitelja ili

e) stručni studij odgovarajuće vrste, odnosno studij odgovarajuće vrste kojim je stečena viša stručna sprema odgojitelja u skladu sa ranijim propisima,

· položen stručni ispit za odgojitelja ili stručnog suradnika, osim ako nemaju obvezu polagati stručni ispit u skladu s člankom 56. Zakona o predškolskom odgoju i obrazovanju („Narodne novine“ broj 10/97., 107/07., 94/13., 98/19. i 57/22.),

· najmanje pet godina radnog iskustva u predškolskoj ustanovi na radnome mjestu odgojitelja ili stručnog suradnika.

Pored navedenih uvjeta kandidati/kinje moraju ispunjavati i opće uvjete za prijem u radni odnos:

a) punoljetnost

b) zdravstvenu sposobnost za obavljanje poslova radnog mjesta
·  prije sklapanja ugovora o radu izabrani kandidat je dužan priložiti uvjerenje o  utvrđenoj zdravstvenoj sposobnosti.
c) radni odnos u dječjem vrtiću ne može zasnovati osoba koja ima zapreke definirane člankom 25. Zakona o predškolskom odgoju i obrazovanju ("Narodne novine" broj 10/97., 107/07., 94/13., 98/19. i 57/22.) 
Uz prijavu na javni natječaj kandidati trebaju priložiti:

· životopis, 

· dokaz o državljanstvu, preslika
· dokaz o stečenoj stručnoj spremi, preslika
· dokaz o položenom stručnom ispitu, preslika

· dokaz o radnom iskustvu u djelatnosti predškolskog odgoja – elektronički zapis o radnopravnom statusu – ispis iz evidencije Hrvatskog zavoda za mirovinsko osiguranje,

· uvjerenje nadležnog suda da se protiv kandidata ne vodi kazneni postupak za neko djelo iz čl. 25. st. 2. Zakona o predškolskom odgoju i obrazovanju ("Narodne novine" broj 10/97., 107/07., 94/13., 98/19. i 57/22.), ne starije od dana objave natječaja,
· uvjerenje nadležnog prekršajnog suda da se protiv kandidata ne vodi prekršajni postupak za neko djelo iz čl. 25. st. 4. Zakona o predškolskom odgoju i obrazovanju ("Narodne novine" broj 10/97., 107/07., 94/13., 98/19. i 57/22.), ne starije od dana objave natječaja,
· potvrdu nadležnog centra za socijalnu skrb da kandidatu nisu izrečene zaštitne mjere iz čl. 25. Zakona o predškolskom odgoju i obrazovanju ("Narodne novine" broj 10/97., 107/07., 94/13., 98/19. i 57/22.), ne starije od dana objave natječaja,
· izjava kandidata o nepostojanju zapreka iz čl. 25. Zakona o predškolskom odgoju i obrazovanju ("Narodne novine" broj 10/97., 107/07., 94/13., 98/19. i 57/22.) za prijam u radni odnos (vlastoručno potpisana)
Isprave se prilažu u neovjerenom presliku, a prije izbora kandidata predočit će se izvornik.
Prijavom na natječaj kandidati su suglasni da Dječji vrtić "Pčelica" Molve kao voditelj zbirke osobnih podataka može prikupljati, obrađivati i koristiti osobne podatke u svrhu provedbe postupka natječaja u skladu sa zakonskim propisima.

Osoba koja se poziva na pravo prednosti pri zapošljavanju prema posebnim zakonima, sukladno članku 102. Zakona o hrvatskim braniteljima iz Domovinskog rata i članovima njihovih obitelji („Narodne novine“ br. 121/17., 98/19. i 84/21), članku 48. Zakona o civilnim stradalnicima iz Domovinskog rata („Narodne novine“ br. 84/21.) i članku 9. Zakona o profesionalnoj rehabilitaciji i zapošljavanju osoba s invaliditetom („Narodne novine“ br. 157/13, 152/14, 39/18 i 32/20) dužna je u prijavi na javni natječaj pozvati se na to pravo i priložiti odgovarajuće isprave kao dokaz o statusu te druge dokaze sukladno posebnom zakonu kojim je uređeno to pravo te ima prednost u odnosu na ostale kandidate samo pod jednakim uvjetima.

Poveznica za stranicu Ministarstva branitelja na kojoj su navedeni dokazi potrebni za ostvarivanje prava prednosti pri zapošljavanju prema Zakonu o hrvatskim braniteljima iz Domovinskog rata i članovima njihovih obitelji („Narodne novine“ br. 121/17., 98/19. i 84/21.) je:
https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf
Poveznica za stranicu Ministarstva branitelja na kojoj su navedeni dokazi potrebni za ostvarivanje prava prednosti pri zapošljavanju prema Zakonu o civilnim stradalnicima iz Domovinskog rata („Narodne novine“ br. 84/21.) je:

https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf
Osoba koja se poziva na pravo prednosti pri zapošljavanju u skladu s člankom 9. Zakona o profesionalnoj rehabilitaciji i zapošljavanju osoba s invaliditetom („Narodne novine“ br. 157/13., 152/14., 39/18. i 32/20.) uz prijavu na javni natječaj dužna je, pored dokaza o ispunjavanju traženih uvjeta, priložiti i dokaz o utvrđenom statusu osobe s invaliditetom te dokaz o prestanku radnog odnosa kod posljednjeg poslodavca (ugovor, rješenje, odluka i sl.)                                                             
Na natječaj se mogu prijaviti kandidati oba spola (čl. 13. Zakona o ravnopravnosti spolova  ("Narodne novine" broj 82/08. i 69/17.)
Prijave na javni natječaj s potrebnom dokumentacijom o ispunjavanju uvjeta javnog natječaja podnose se u roku od 15 (petnaest) dana od dana objave javnog natječaja u „Narodnim novinama“, stranicama Hrvatskog zavoda za zapošljavanje, mrežnoj stranici i oglasnoj ploči Dječjeg vrtića "Pčelica" Molve, na adresu: Dječji vrtić "Pčelica" Molve, Trg kralja Tomislava 10/a, 48327 Molve, s naznakom: "Prijava na javni natječaj za ravnatelja/icu – ne otvarati".

Urednom prijavom smatra se vlastoručno potpisana Zamolba koja sadrži sve podatke i priloge navedene u javnom natječaju. Nepotpune i nepravodobno dostavljene prijave neće se razmatrati.

Upravno vijeće Dječjeg vrtića "Pčelica" Molve zadržava pravo, bez obrazloženja, ne prihvatiti ni jednu prijavu, odnosno poništiti natječaj.

O rezultatima javnog natječaja kandidati će biti obaviješteni u roku od 45 dana od isteka roka za podnošenje prijava.

UPRAVNO VIJEĆE DJEČJEG VRTIĆA "PČELICA" MOLVE

KLASA: 080-01/23-01/1
URBROJ: 2137-70-23-2 

Molve, 14. lipnja 2023.
PREDSJEDNICA:
Valentina Kovaček

Javni natječaj je objavljen u „Narodnim novinama“ broj 65. od 16. lipnja 2023. godine, stranicama Hrvatskog zavoda za zapošljavanje, mrežnoj stranici i oglasnoj ploči Dječjeg vrtića "Pčelica" Molve.

Javni natječaj traje do 1. srpnja 2023. godine.
